A **Független Szakszervezetek Demokratikus Ligája** és a **Honvédszakszervezet** által megvalósuló „A munkaerő-hiány lehetséges kezelési módjai a honvédelemben” című, **GINOP-5.3.5-18-2020-00162** azonosítószámú projektben elkészültek a **szakmai anyagok**.

„A munkaerő-hiány lehetséges kezelési módjai a honvédelemben” című támogatási kérelemcélja a „közigazgatás, védelem; kötelező társadalombiztosítás” - honvédelem ágazatra szólóan „a munkaerő-hiány lehetséges kezelési módjai” tématerülethez kapcsolódóan, országos szinten, a Független Szakszervezetek Demokratikus Ligája és a Honvédszakszervezet által valósul meg. A kérelem tevékenységeivel egy az ágazatot érintő kutatás, pilot (kísérleti) projekt megvalósítása, tájékoztató anyagok készítése és terjesztése, tájékoztató rendezvények, javaslatcsomag elkészítése valósult meg a konvergencia régiókban.

A projekt megvalósítása során az ágazatban résztvevő munkahelyi szereplők (munkavállalók és munkáltatók) egy részének bemutattuk azokat az ismereteket, szakmai megoldásokat, amelyek alkalmazásával a munkaerőpiaci alkalmazkodóképességüket fejleszthetik, társadalmi felelősségvállalásukat erősíthetik.

A tevékenységek során megvalósuló tájékoztató anyagok, rendezvények, a kutatás és a kísérleti (pilot) projekt és egyéb tevékenységek az ágazattal összhangban kerültek megtervezésre, feldolgozva mind az egyén, mind a szervezeti keretek speciális – a honvédelmi ágazatból adódó - szempontjait.

A Konzorcium a *„A munkaerő-hiány lehetséges kezelési módjai a honvédelemben”* című projekt megvalósításával a katonák társadalomban elfoglalt helyét és szerepét, elismertségét, társadalmi támogatottságát kívánja támogatni. A program keretein belül az egyik legfontosabb cél a jól képzett, az új kihívások szakszerű kezelésére megfelelően felkészített katonai állomány, honvédségi alkalmazottak széles körű társadalmi megbecsülése, utánpótlásának folyamatos biztosítása, a fiatalok megszólítása, tájékoztatása, pályára irányítása és pályán tartása az ágazatban jelentkező munkaerő-hiány csökkentése.

A projekt eredménytermékei (szakmai anyagok) mellékletben és a LIGA Szakszervezetek oldalán is elérhetőek az alábbi linken:

<https://liganet.hu/p1318-a-munkaero-hiany-kezelese-a-honvedelemben.html>